منپریت سنگھ بادل

مڈھلی زندگی 
منپریت سنگھ بادل دا جم پنڈ بادل، ضلع مکتسر وکھے 26 جولائی 1962 نوں ہویا۔ اوہناں دے پیؤ گرداس سنگھ بادل پنجاب دے سابقہ وزیر اعلیٰ پرکاش سنگھ بادل دے چھوٹے بھرا ہن| اوہناں نے پڑھائی دون سکول (دیہرادون) اتے سینٹ سٹیپھنز کالج (دلی) وچ حاصل کیتی۔ اس تو بعد اوہناں نے یونیورسٹی آف لنڈن توں وکالت دی تعلیم حاصل کیتی۔

 سیاسی جیون 

 شرومنی اکالی دل 
اوہناں دا سیاسی جیون 1995 وچ شروع ہویا جدوں منپریت نے شرومنی اکالی دل دی ٹکٹ توں گدڑباہا توں پنجاب صوبائی اسمبلی دی چون لڑی، جس وچ اوہ کامیاب رہے۔ 1997, 2002 اتے 2007 وچ اوہ پھیر جیتو رہے۔ 2007 وچ پرکاش سنگھ بادل نے منپریت نوں خزانہ وزیر دا عہدہ دتا، پر اکتوبر 2010 وچ آپسی اختلاف دے کارن منپریت نوں وزارت توں خارج کر دتا گیا۔

 پیپلز پارٹی آف پنجاب 
شرومنی اکالی دل چھڈن مگروں منپریت نے مارچ 2011 وچ اپنی سیاسی جماعت بنائی، جس دا نہ پیپلز پارٹی آف پنجاب (پی۔پی۔پی۔) رکھیا۔ 2012 دیاں پنجاب صوبائی اسمبلی چوناں وچ پی۔پی۔پی۔ نے سی۔پی۔آئی۔، سی۔پی۔آئی۔ایمّ، اتے شرومنی اکالی دل (لونگووال) نال گٹھجوڑ کیتا پر اس گٹھجوڑ نوں سفلتا نہیں ملی۔

 بھارتی قومی کانگرس 
جنوری 2016 وچ منپریت نے پی۔پی۔پی۔ نوں بھارتی قومی کانگرس وچ شامل کر لیا، اتے فروری-مارچی 2017 وچ بٹھنڈہ صوبائی اسمبلی ہلکے توں کانگرس پارٹی دی طرفوں چون لڑی۔ اوہ 18,480 ووٹاں نال عام آدمی پارٹی دے دیپک بانسل تو جت گئے تے شرومنی اکالی دل دے سروپ چند سنگلا تیجے نمبر تے آئے۔ مگروں کیپٹن امریندر سنگھ دی سرکار وچ اوہناں نوں خزانہ وزیر بنایا گیا۔

 نجی جیون 
منپریت دی گھروالی دا ناں وینوں بادل اے| اوہناں دا اک پتر اتے اک دھی اے۔

 حوالے 

گٹھ:پنجابی سیاستدان
گٹھ:پنجاب صوبائی اسمبلی دے میمبر